English: The problem we have is that we don't have a sensible Government in London. We don't even have a Government that is absolutely determined on a hard Brexit, and absolutely determined to move it forward, come what may, with a majority in Parliament. What we have is a mess - an absolute mess. David Davis returned from wherever he's been for the past few months to complain about Northern Ireland. A resignation, again, this morning, of a Government Minister in London not happy with the direction that the Tory Government is taking. We have a Prime Minister who is in a position of grave weakness, who has to appeal for unity within her own party because of the backstabbing that's taking place. We have our own Foreign Secretary thinking that Donald Trump should lead the negotiations and not his own party leader - not his own party leader. You could not make this up. If I was a comedy writer, people would think this was too far-fetched. So, we do need something more sensible, certainly, in London - there's no question about that - because it's in no-one's interest for this chaos to continue. So, we've made the point, rationally and calmly, that people's views have to be respected. The referendum's result has to be respected, but it has to be done in the most sensible way possible. There are those who support Brexit who say, 'People voted in the referendum for the hardest Brexit possible.' That's not what the elections last year taught us at all. People didn't vote for a hard Brexit. They were offered the opportunity by Theresa May to vote for a hard Brexit, and they said 'no', and that is the reality of the democratic position. When I see newspapers in London saying that this is some great betrayal, they forget the result of last year and what people actually voted for last year. My belief is, what people want is the result of the referendum to be respected and for Brexit to happen, but they want it to be done in the most sensible and rational way possible and not in a way that damages the UK. I have to say, one of the things that troubles me is I don't believe the ports are in any way ready for a hard Brexit in March. We will then see delays at the ports. We will see lorries, not just in Dover but potentially in the Welsh ports as well, backed up down the road, nowhere to park them, delays, goods going off - perishable goods - and what, then, will the UK Government do? They'll blame the ports. They'll blame the ports - that's what they'll do. They'll say, 'Well, it's your fault; you didn't invest properly. It's not our fault, guv; it's the fault of the ports.' Or they'll come to us and say, 'The delays in Holyhead and Pembroke Dock and Fishguard are your problem because the Welsh Government controls the ports.' Well, that's not good enough. If there's going to be planning for a hard Brexit, which is happening - and, in some ways, you've got to understand why that's happening; you know, prepare for the worst - then there has to be money on the table to help our ports to deal with the inevitable consequences and delays that will actually occur. That hasn't happened. Instead, what we're getting is nothing happening, and the potential, I think, for ports to be told, 'Any delays are your fault.'
Welsh: Y broblem sydd gennym ni yw nad oes gennym ni Lywodraeth synhwyrol yn Llundain. Nid oes gennym ni Lywodraeth sy'n gwbl benderfynol o gael Brexit caled hyd yn oed, ac yn gwbl benderfynol o'i symud ymlaen, doed a ddelo, gyda mwyafrif yn y Senedd. Yr hyn sydd gennym ni yw llanastr - llanastr llwyr. Dychwelodd David Davis o ble bynnag y mae ef wedi bod dros y misoedd diwethaf i gwyno am Ogledd Iwerddon. Ymddiswyddiad, unwaith eto, y bore yma, Gweinidog Llywodraeth yn Llundain nad yw'n hapus gyda'r trywydd y mae'r Llywodraeth Dorïaidd yn ei ddilyn. Mae gennym ni Brif Weinidog sydd mewn sefyllfa o wendid difrifol, y mae'n rhaid iddi apelio am undod o fewn ei phlaid ei hun oherwydd y bradychu sy'n digwydd. Mae gennym ni ein Hysgrifennydd Tramor ein hunain sy'n meddwl y dylai Donald Trump arwain y trafodaethau ac nid arweinydd ei blaid ei hun - nid arweinydd ei blaid ei hun. Ni allech chi ddyfeisio'r fath stori. Pe bawn i'n awdur comedi, byddai pobl yn meddwl ei fod yn rhy anghredadwy. Felly, mae angen rhywbeth mwy synhwyrol arnom ni, yn sicr, yn Llundain - nid oes unrhyw amheuaeth am hynny - oherwydd nid yw o fudd i neb i'r anhrefn hwn barhau. Felly, rydym ni wedi gwneud y pwynt, yn rhesymegol ac yn bwyllog, bod yn rhaid i safbwyntiau pobl gael eu parchu. Mae'n rhaid parchu canlyniad y refferendwm, ond mae'n rhaid ei wneud yn y modd mwyaf synhwyrol posibl. Ceir rhai sy'n cefnogi Brexit sy'n dweud, 'Pleidleisiodd pobl yn y refferendwm dros y Brexit caletaf posibl.' Nid dyna ddywedodd etholiadau'r llynedd wrthym ni o gwbl. Wnaeth pobl ddim pleidleisio dros Brexit caled. Cynigiwyd y cyfle iddyn nhw gan Theresa May i bleidleisio dros Brexit caled, a dywedasant 'na', a dyna wirionedd y sefyllfa ddemocrataidd. Pan fy mod i'n gweld papurau newydd yn Llundain yn dweud bod hyn yn rhyw fath o frad mawr, maen nhw'n anghofio canlyniad y llynedd a'r hyn y pleidleisiodd pobl drosto y llynedd. Fy nghred i yw mai'r hyn y mae pobl ei eisiau yw i ganlyniad y refferendwm gael ei barchu ac i Brexit ddigwydd, ond maen nhw eisiau iddo gael ei wneud yn y modd mwyaf synhwyrol a rhesymegol posibl ac nid mewn modd sy'n niweidio'r DU. Mae'n rhaid i mi ddweud, un o'r pethau sy'n fy mhoeni i yw nad wyf i'n credu bod y porthladdoedd yn barod mewn unrhyw ffordd ar gyfer Brexit caled ym mis Mawrth. Byddwn ni'n gweld oediadau yn y porthladdoedd wedyn. Byddwn ni'n gweld lorïau, nid yn unig yn Dover, ond o bosibl ym mhorthladdoedd Cymru hefyd, mewn tagfa i lawr y ffordd, heb unlle i'w parcio, oediadau, nwyddau'n difetha - nwyddau darfodus - a beth fydd Llywodraeth y DU ei wneud wedyn? Byddan nhw'n rhoi'r bai ar y porthladdoedd. Byddan nhw'n rhoi'r bai ar y porthladdoedd - dyna beth fyddan nhw'n ei wneud. Byddan nhw'n dweud, 'Wel, eich bai chi yw hyn; ni wnaethoch chi fuddsoddi'n briodol. Nid ein bai ni yw ef; bai'r porthladdoedd yw ef.' Neu byddant yn dod atom ni ac yn dweud, 'Eich problem chi yw'r oediadau yng Nghaergybi a Doc Penfro ac Abergwaun gan mai Llywodraeth Cymru sy'n rheoli'r porthladdoedd.' Wel, nid yw hynny'n ddigon da. Os oes cynllunio i fod ar gyfer Brexit caled, sy'n digwydd - ac, mewn rhai ffyrdd, mae'n rhaid i chi ddeall pam mae hynny'n digwydd; wyddoch chi, paratoi ar gyfer y gwaethaf - yna mae'n rhaid bod arian ar gael i helpu ein porthladdoedd i ymdrin â'r canlyniadau a'r oediadau anochel a fydd yn digwydd mewn gwirionedd. Nid yw hynny wedi digwydd. Yn hytrach, yr hyn yr ydym ni'n ei gael yw dim byd yn digwydd, a'r potensial, rwy'n credu, i ddweud wrth borthladdoedd, 'Eich bai chi yw unrhyw oediadau.'